ᱥᱩᱲᱤᱭᱟᱯᱚᱫᱟ ᱵᱽᱞᱚᱠ

ᱥᱩᱲᱤᱭᱟᱯᱚᱫᱟ (ଶୁଳିଅାପଦା/Suliapada):  ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ https://mayurbhanj.nic.in/subdivision-blocks/ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱥᱩᱲᱤᱭᱟᱯᱚᱫᱟ ᱵᱞᱚᱠ ᱾ ᱥᱩᱲᱤᱭᱟᱯᱚᱫᱟ ᱵᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱔᱔ ᱠᱤᱞᱚᱢᱤᱴᱚᱨ ᱵᱮᱲᱟᱨᱟᱠᱟᱵ ᱥᱮᱫ ᱪᱟᱞᱟᱣ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ᱠᱷᱚᱲᱚᱠᱯᱩᱨ ᱠᱷᱚᱱ ᱢᱤᱫ ᱦᱚᱲ ᱮ ᱦᱟᱹᱡᱩᱜ ᱠᱷᱟᱱ ᱥᱟᱸᱠᱟᱨᱟᱭᱤᱞ ᱥᱮᱫᱛᱮ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱱᱚ ᱔᱙ ᱡᱚᱡᱚᱢ ᱥᱮᱫ ᱵᱟᱹᱜᱤ ᱦᱚᱴᱚ ᱟᱛᱮᱫ ᱯᱚᱱᱚᱛ ᱰᱟᱦᱟᱨ ᱕ ᱯᱟᱸᱡᱟ ᱟᱛᱮᱫ  ᱖᱕ ᱠᱤᱞᱚᱢᱤᱴᱚᱨ ᱠᱚᱞᱟᱭᱠᱩᱱᱰᱟ-ᱠᱩᱞᱴᱤᱠᱤᱨᱤ ᱦᱚᱨᱛᱮ ᱦᱮᱡ ᱞᱮᱱᱠ ᱠᱷᱟᱱ ᱥᱩᱲᱤᱭᱟᱯᱚᱫᱟᱭ ᱥᱮᱴᱮᱨᱚᱜ-ᱟ ᱾ ᱟᱨ ᱵᱟᱝ ᱠᱷᱟᱱ ᱠᱚᱞᱮᱭᱠᱩᱸᱰᱟ ᱨᱳᱰ ᱥᱟᱵ ᱟᱛᱮ ᱥᱟᱞᱣᱟ ᱨᱮ ᱕ ᱱᱚᱢᱵᱚᱨ ᱯᱚᱱᱚᱛ ᱨᱟᱡᱽ ᱰᱟᱦᱟᱨ ᱯᱟᱸᱡᱟ ᱟᱛᱮᱫ ᱱᱚᱭᱟᱜᱨᱟᱢ -ᱵᱷᱚᱨᱥᱟᱜᱷᱟᱴ-ᱠᱮᱥᱤᱭᱟᱨᱤ ᱨᱳᱰ ᱛᱮ ᱥᱟᱞᱵᱚᱬᱤ ᱥᱮᱫ ᱛᱮ ᱥᱩᱲᱤᱭᱟᱯᱚᱰᱟ ᱥᱮᱴᱮᱨ ᱜᱟᱱᱚᱜ-ᱟ ᱾
ᱥᱤᱢᱟᱹ
ᱥᱩᱲᱤᱭᱟᱯᱚᱫᱟ ᱵᱽᱞᱚᱠ ᱨᱮᱱᱟᱜ ᱥᱤᱢᱟᱹ ᱟᱭᱛᱟᱱ ᱫᱚ ᱒᱗᱘ᱹ᱔᱔ km² ᱠᱟᱱᱟ https://censusindia.gov.in/2011census/dchb/2107_PART_B_DCHB_MAYURBHANJ.pdf᱾ ᱥᱩᱲᱤᱭᱟᱯᱚᱫᱟ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱨᱮ ᱵᱮᱸᱜᱚᱞ ᱯᱚᱱᱚᱛ ᱢᱮᱱᱟᱜ-ᱟ, ᱮᱛᱚᱢ ᱨᱮ ᱵᱮᱸᱜᱚᱞ ᱯᱚᱱᱚᱛ ᱢᱮᱱᱟᱜ-ᱟ ,ᱯᱟᱪᱮᱨᱮ ᱠᱩᱞᱤᱟᱱᱟ ᱵᱞᱚᱠ ᱠᱚᱸᱡᱮ ᱨᱮ ᱵᱟᱨᱤᱯᱚᱫᱟ ᱢᱩᱨᱩᱰᱟ ᱵᱞᱚᱠ ᱢᱮᱱᱟᱜ-ᱟ ᱾

ᱞᱮᱠᱷᱟᱠᱚ
᱒᱐᱑᱑ ᱨᱮᱱᱟᱜ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱵᱽᱞᱚᱠ ᱨᱮ ᱑᱙᱓ ᱜᱚᱴᱟᱝ ᱟᱹᱛᱩ ᱟᱨ ᱑᱕ ᱜᱚᱴᱟᱝ ᱜᱨᱟᱢᱯᱚᱸᱪᱟᱭᱚᱛ ᱢᱮᱱᱟᱜ-ᱟ ᱾ ᱵᱽᱞᱚᱠ ᱨᱮ ᱒᱔᱙᱑᱘ ᱚᱲᱟᱜ ᱢᱮᱱᱟᱜ-ᱟ ᱾ ᱱᱚᱣᱟ ᱵᱽᱞᱚᱠ ᱨᱮ ᱑,᱐᱒,᱒᱖᱓ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱢᱩᱫ ᱨᱮ ᱠᱚᱲᱟ ᱠᱚ ᱦᱩᱭᱩᱜ ᱠᱟᱱᱟ ᱕᱑,᱔᱒᱕ ᱟᱨ ᱠᱩᱲᱤ ᱠᱚ ᱦᱩᱭᱩᱜ ᱠᱟᱱᱟ ᱔᱐,᱘᱓᱘᱾ ᱱᱚᱰᱮ ᱨᱮᱱ ᱡᱚᱛᱚ ᱵᱟᱹᱥᱤᱸᱫᱟ ᱟᱹᱛᱩ ᱨᱤᱱ ᱠᱟᱱᱟ ᱠᱚ https://censusindia.gov.in/2011census/dchb/2107_PART_B_DCHB_MAYURBHANJ.pdf᱾

ᱟᱹᱢᱟᱹᱞᱤ
ᱥᱩᱲᱤᱭᱟᱯᱚᱫᱟ ᱨᱮᱱᱟᱜ ᱛᱚᱦᱚᱥᱤᱞ ᱫᱚ ᱵᱦᱟᱞᱤᱭᱟᱥᱚᱞ ᱨᱮ ᱠᱟᱹᱢᱤ ᱠᱟᱱᱟ  ᱟᱨ ᱵᱞᱚᱠ ᱟᱹᱢᱟᱞᱤᱹ ᱫᱚ ᱥᱩᱲᱤᱭᱟᱯᱚᱫᱟ ᱨᱮᱜᱮ ᱢᱮᱱᱟᱜ-ᱟ ᱾ ᱥᱩᱲᱤᱭᱟᱯᱚᱫᱟ ᱛᱚᱦᱚᱥᱤᱞ ᱨᱮ ᱔ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ ᱥᱩᱲᱤᱭᱟᱯᱚᱫᱟ, ᱠᱳᱥᱴᱷᱟ,ᱵᱟᱜᱷᱲᱟ ᱟᱨ ᱫᱤᱣᱲᱤhttp://bhulekh.ori.nic.in/TahasilWebsite/TahasilInfo.aspx᱾ ᱵᱽᱞᱚᱠ ᱨᱮ ᱢᱤᱫᱴᱟᱝ ᱛᱷᱟᱱᱟ ᱥᱩᱲᱤᱭᱟᱯᱚᱫᱟ ᱨᱮ ᱢᱮᱱᱟᱜ-ᱟhttps://mayurbhanj.nic.in/police/ ᱾ ᱥᱩᱲᱤᱭᱟᱯᱚᱫᱟ ᱨᱮᱱᱟᱜ ᱠᱳᱥᱴᱷᱟ ᱨᱮ  ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ ᱡᱟᱦᱟᱸᱫᱚ ᱥᱟᱨᱚᱥᱠᱚᱢᱟ ᱠᱷᱚᱱ  ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶ ᱥᱩᱲᱤᱭᱟᱯᱚᱫᱟ ,ᱵᱟᱜᱷᱲᱟ,ᱫᱤᱣᱲᱤ,ᱚᱸᱲᱟᱜᱩᱱᱡᱟ,ᱠᱩᱲᱚᱰᱟᱦᱟᱬᱤ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱠᱟᱱᱟᱨᱟ ᱵᱮᱸᱠ ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾

ᱵᱟᱰᱟᱭ ᱡᱚᱝ ᱴᱷᱟᱶ
ᱱᱚᱣᱟ ᱵᱞᱚᱠ ᱨᱮ ᱫᱤᱣᱲᱤ ᱵᱟᱸᱫᱽ ᱢᱤᱫ ᱧᱩᱛᱩᱢᱟᱱ ᱴᱷᱟᱶ ᱠᱟᱱᱟ  ᱡᱟᱦᱟᱸ ᱫᱚ ᱡᱟᱢᱵᱷᱤᱨᱟ ᱰᱮᱢ ᱢᱮᱱᱛᱮᱫ ᱠᱚ ᱢᱮᱛᱟᱜ ᱠᱟᱱᱟ ᱾http://www.prameyanews.com/rare-turtle-rescued-from-deuli-dam-in-mayurbhanj/ ᱾ ᱥᱩᱲᱤᱯᱚᱫᱟ ᱵᱤᱨ ᱥᱮᱫᱟᱭ ᱠᱷᱚᱱ ᱟᱹᱰᱤ ᱧᱩᱛᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱵᱞᱚᱠ ᱨᱮ ᱥᱟᱱᱛᱟᱲ ᱥᱟᱶ ᱞᱳᱫᱷᱟ ᱠᱚ ᱦᱚᱸ ᱵᱟᱲᱛᱤ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
https://mayurbhanj.nic.in/
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ